รายการเดินกหน้าประเทศไทย : มติคณะรัฐมนตรี ฉบับประชาชน วันที่ 20 กุมภาพันธ์ 2561
คณะรัฐมนตรีมีมติเห็นชอบร่างพระราชบัญญัติกองทุนเพื่อความเสมอภาคทางการศึกษา พ.ศ. .... ของคณะกรรมการอิสระเพื่อการปฏิรูปทางการศึกษา โดยมีวัตถุประสงค์เพื่อสร้างความเสมอภาคทางการศึกษา ลดความเหลื่อมล้ำ  เพื่อให้ประชาชนมีสิทธิที่จะรับและเข้าถึงการศึกษาและพัฒนาอย่างทั่วถึง รวมทั้งให้ความช่วยเหลือแก่เด็กและเยาวชนซึ่งขาดแคลนทุนทรัพย์ พัฒนาคุณภาพและประสิทธิภาพของครู รวมถึงส่งเสริมให้ความช่วยเหลือสถานศึกษา ตลอดจนการศึกษา วิจัย เบื้องต้นรัฐบาลจัดสรรทุนประเดิม 1,000 ล้านบาท  และผู้บริจาคเงินให้แก่กองทุนมีสิทธินำจำนวนเงินที่บริจาคไปหักเป็นค่าลดหย่อนภาษีได้อีกด้วย 

คณะรัฐมนตรีมีมติเห็นชอบการขอทบทวนมติคณะรัฐมนตรี ปี พ.ศ. 2552 เรื่อง ร่างมาตรการป้องกัน ควบคุม และกำจัดชนิดพันธุ์ต่างถิ่น เพื่อปรับปรุงมาตรการป้องกัน ควบคุม และกำจัดชนิดพันธุ์ต่างถิ่น โดยให้ความสำคัญเกี่ยวกับการสร้างการรับรู้และความเข้าใจที่ถูกต้องเกี่ยวกับมาตรการป้องกัน ควบคุม และกำจัดชนิดพันธุ์ต่างถิ่น โดยมีการปรับปรุงทะเบียนชนิดพันธุ์ต่างถิ่นที่ควรป้องกัน ควบคุม กำจัดของประเทศไทย รายการที่ 1 - 4 ให้สอดคล้องกับสถานการณ์ปัจจุบัน ผ่าน 5มาตรการป้องกัน ควบคุม และกำจัดชนิดพันธุ์ต่าง

 คณะรัฐมนตรีมีมติเห็นชอบ ให้กันวงเงิน จำนวน 800 ล้านบาท เพื่อดำเนินการตามแผนการยกระดับการบริการภาครัฐ จำนวน 3 เรื่อง ได้แก่ 1.การพัฒนาระบบการประเมินความพึงพอใจของประชาชนต่อการให้บริการของหน่วยงานภาครัฐ 2.การพัฒนาระบบติดตามการให้บริการ และ 3.การพัฒนาระบบการจองคิวกลาง เพื่อให้ประชาชนได้รับการบริการจากภาครัฐอย่างสมบูรณ์